- انا ياعمي جاى انهارده عشان اتشرف واطلب ايد بنتك اسراء - طب يا ابني اهلا وسهلا ياترى بقى انت مؤهلاتك ايه وبتشتغل ايه ؟ - والله ياعمي انا عايز اقولك على حاجه تانية الاول قبل موضوع مؤهلاتي وشغلي ده - حاجة ايه يا ابني - عيوبى - عيوبك ! . غريبة دى . انا اول مرة اشوف حد بيبدأ تعريف نفسه بذكر عيوبه . واضح انك صريح يا إبني - ايوه وهو ده اول عيب حضرتك - وعيب ليه !. . الصراحة من شيم الكرام . قولي يابنى . انت شوفتها فين ؟ - فى الحمام حضرتك - نعم !!! - ايوة زى مابقولك كده . كنت ببص عليها من شباك المنور بقالى سنة ونص . وياما شفتها بتستحمى . . وبصراحة جسمها عجبني جدا وعشان كده انا جيت لحضرتك . . - انت بتقول ايه ياكلب . انت بتتجسس على بنتي من سنه ونص ! . وبتتكلم عن جسمها كده عيني عينك . انت مجنون ولا ايه !!!! - ماهو ده العيب التاني حضرتك . انا فعلا كنت مجنون من حوالي سبع سنين بس الحمد لله دخلت المصحة واتعالجت وبقيت كويس جدا . ودى شهادة بتثبت ان قواى العقلية سليمة. اتفضل حضرتك - انت جاى تشلني . ! انا مش مصدق اللى بسمعه ده . انت عايزني اجوز بنتى لواحد مجنون !! - كان ياعمي .. انا دلوقتى سليم وبشهادة اكبر دكاتره فى البلد - سليم ازاى . وانت عمال تهرتل من ساعة ما جيت . - منا قولت لحضرتك انى صريح . مش احسن ما اضحك عليك وتعرف من بره . = امشى اطلع بره - روق ياعمي دانا ميسور الحال جدا وعندى فيلا بتلات جناين فى التجمع . وبابا سايبلى فلوس كتير فى البنك . . وبالنسبة لنقطة الصراحة دى فهى من شيم الكرام زي ماحضرتك قولت . يبقى ايه المشكلة بقى - فيلا ب3 جناين . امممم ..بس يا ابنى دى صراحة تودي فى داهية . مش بالطريقة دى يعني . اى حد مكاني ممكن مايتفهمش الكلام ده ويعملك مشكلة . حاول تمسك لسانك شوية . - ياعمى والله دانا بجاهد نفسى كتير عشان مبقاش صريح للدرجه دي . طب تعرف انا قبل ما اجى لحضرتك جاهدت نفسى علشان ماقولكش على السر اللى انت ماتعرفوش طول عمرك - سر !!! . سر ايه ؟ = لا بلاش بقى عشان ماتحصلش مشاكل - لا قول . سر ايه ده = اممم طالما مصمم بقى ، . ف بصراحه كده ياحاج .. اسراء مش بنتك . ومدام منال كان مشيها بطال طول عمرها ومقرطساك - انت بتقول ايه ياحيوان . لاء دانت فعلا مجنون رسمي - لاء دى الحقيقة .انا اصلا مهندس برمجيات وقبل ما اجى كان يهمني اعرف كل حاجة عن الاسره وعشان كده اخترقت كل اجهزة الكمبيوتر عندكم وشوفت الرسايل اللى بين مدام منال وبين عشيقها وهى بتقوله انها معادتش قادره تخبي السر ده اكتر من كده . - وبعدين كمل -